ગઇ કાલે દેવાંગના મકાનનું કોર્ટ કમિશન કરવા માટે અધિકારીઓ આવ્યા હતા. તે સમયે ઇશ્વરભાઇ અને દેવાંગ વચ્ચે બોલાચાલી થઇ હતી. જોતજોતામાં મામલો એટલો ઉગ્ર બની ગયો કે ઇશ્વરભાઇ તેમના પુત્ર દેવરાજ અને રબારી સમાજના અન્ય લોકોએ દેવાંગના મકાનમાં ઘૂસીને તોડફોડ કરી હતી અને ચાર વાહનોને પણ નુકસાન પહોંચાડ્યું હતું જ્યારે દેવાંગ તથા તેના ભાઇ યોગેશ પ્રધાને પણ હુમલો કર્યો હતો. સામસામે એકબીજા પર પથ્થરમારો કરતાં ઇશ્વરભાઇ તેમજ યોગેશને ઇજા પહોંચી હતી. ઘટનાની જાણ પોલીસને થતાં ઉચ્ચ અધિકારીઓ સહિતનો કાફલો ઘટનાસ્થળે પહોંચી ગયો હતો અને ઉશ્કેરાયેલા ટોળાંઓને વેરવિખેર કર્યાં હતાં. કૃષ્ણનગર પોલીસે ઇશ્વરભાઇ તેમજ યોગેશની સામસામે ફરિયાદ લઇ તપાસ શરૂ કરી હતી.